[{"text_idx": "#000040", "text": "Mae Caeriw yn croesawu grwpiau ysgol drwy gydol y flwyddyn, gan gyflwyno blasau, arogleuon a golygfeydd bywyd mewn Castell i blant. Mae ein ti\u0302m addysg yn cynnig rhaglen amrywiol ar gyfer ysgolion ac yn cwmpasu amrywiaeth o weithgareddau addysg treftadaeth, gan archwilio hanes y Castell a'i drigolion a darparu profiad ymarferol o hanes byw."}, {"text_idx": "#000042", "text": "Anogir disgyblion i ddefnyddio\u2019u dychymyg wrth i ni fynd a\u0302 nhw no\u0302l mewn amser i 1507 i baratoi\u2019r Castell ar gyfer Y Twrnamaint Mawr. Drwy gyfrwng meim rhyngweithiol ac adrodd straeon, byddant yn addurno\u2019r Neuadd Lai a pharatoi gwledd ac adloniant yn barod i Syr Rhys ap Thomas a\u2019i westeion bonheddig."}, {"text_idx": "#000044", "text": "Byddwn ni\u2019n mynd a\u0302\u2019r disgyblion no\u0302l mewn amser a gosod nhw i weithio fel gweision yn y Castell. Mae\u2019r Arglwydd ar fin cyrraedd! Ond, yn gyntaf, mae muriau i\u2019w trwsio, blancedi i\u2019w gwehyddu, bwyd ac adloniant i\u2019w paratoi ar gyfer gwledd. Bydd y disgyblion yn helpu gweision y Castell i baratoi am ei gyrhaeddiad, gan roi cynnig ar weithgareddau yn cynnwys gwehyddu, coginio, gwaith maen, crochenwaith, caligraffeg a hyd yn oed perfformio drama Duduraidd!"}, {"text_idx": "#000046", "text": "Sesiwn hwylus, rhyngweithiol pan gaiff y plant eu gosod erbyn eu gilydd i weld p\u2019un ochr fydd yn cipio\u2019r castell. Fydd yr ymosodwyr neu\u2019r amddiffynwyr yn ennill?"}, {"text_idx": "#000047", "text": "Wrth ddysgu am sut i ymosod, caiff y plant eu harwain trwy amddiffiniadau\u2019r Castell gyda thrafodaeth ar y dulliau gorau o ragod a chael eu dangos sut i ail-greu tactegau amrywiol gan ddefnyddio blif a hwrdd-beiriant."}, {"text_idx": "#000048", "text": "Wrth ddysgu am sut i amddiffyn y castell, bydd y plant yn dysgu am ro\u0302l y saer maen a\u2019r pwysigrwydd o adeiladu castell cryf i wrthsefyll ymosodiad. Byddan nhw hefyd yn cymryd rhan mewn gweithdy sgiliau cleddyfau i sicrhau bod nhw\u2019n barod i amddiffyn y castell, pe bai\u2019r gelyn yn torri\u2019r waliau!"}]